Øvre del av vassdraget består av to mindre tilløpselver. Den lengste av disse, Kivikaltionoja, har utspring på nordsiden av fjellet Gurdogeaščohkka. Den renner først mot nord, deretter mot vest til den møter den andre tilløpselva, Gáisávárája, som har utspring på Davimus Gáisávárri og kommer inn fra sør. Etter samløpet mellom tilløpselvene renner Vuopmeveadji mot sørvest til den munner ut i Anárjohka ved bosetningen Geavgŋávuolle, rundt 17 kilometer nord for Angeli.